Erlendir slúðurmiðlar loga þessa dagana vegna frétta af leikkonunni Angelinu Jolie , en sagan segir að hún sé farin að slá sér upp með mótleikara sínum í kvikmyndinni Maleficent 2 en tökur á henni hófust í apríl . Kastljósið beinist að hinum 35 ára Ed Skrein sem leikur skúrkinn í framhaldsmyndinni , en Jolie er sögð sýna honum óvenju mikinn áhuga og ekki einvörðungu vegna leiklistarhæfileika hans en því er haldið fram í erlendum fréttamiðlum . Fyrri myndin , Maleficent var frumsýnd 2014 og sló hún rækilega í gegn . Angelina þótti hæfa hlutverkinu fullkomlega og er seinni myndarinnar því beðið með mikilli eftirvæntingu . Fréttirnar af samdrætti hennar og mótleikarans Ed Skrein draga ekki úr áhuganum , aðdáendur bíða spenntir eftir frekari fregnum af meintu ástarsambandi þeirra . Fellur fyrir mótleikurum Það að Angelina falli kylliflöt fyrir karlkyns mótleikurum sínum virðist vera regla frekar en undantekning en fyrsta eiginmann sinn , Johnny Lee Miller , hitti hún við tökur á myndinni Hackers og eiginmann númer tvö , leikarann Billy Bob Thornton , við gerð myndarinnar Pushing Tin . Frægasta samband hennar var án efa við leikarann Brad Pitt en það hófst þegar að þau léku saman í kvikmyndinni Mr. & Mrs. Smith , þau slitu samvistum árið 2016 og skildu ári síðar eftir tólf ára sambúð . Verður hann sá fjórði ? Stóra spurning er hvort að Ed Skrein sé næsti herra Jolie , en leikkonan og sex barna móðirin hefur ekki verið orðuð við neinn svo sterklega frá því að hún skildi við Brad Pitt . Hins vegar virðist hann vera lukkunnar pamfíll þessa dagana og tekið gleði sína á ný í örmum prófessorsins Neri Oxman , en hún þykir alls ekki svo ólík fyrrum eiginkonu hans , Angelinu Jolie . Hvort að leikarinn Ed Skrein muni fylla skarð kyntáknsins Brad Pitt og nái að steypa honum af stalli kynþokka verður tíminn að leiða í ljós . Það eru stór spor að fara því að Brad Pitt hefur margsinnis verið valinn fallegasti karlmaður í heimi .